CELEX: 32010D0709
Language: mt
Date: 2010-11-22 00:00:00
Title: 2010/709/UE: Deċiżjoni tal-Kummissjoni tat- 22 ta’ Novembru 2010 li tistabbilixxi Bord tal-Ekotikkettar tal-Unjoni Ewropea (notifikata bid-dokument numru C(2010) 7961)  Test b’relevanza għaż-ŻEE

24.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 308/53
            
         DEĊIŻJONI TAL-KUMMISSJONI
   tat-22 ta’ Novembru 2010
   li tistabbilixxi Bord tal-Ekotikkettar tal-Unjoni Ewropea
   (notifikata bid-dokument numru C(2010) 7961)
   (Test b’relevanza għaż-ŻEE)
   (2010/709/UE)
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta’ Novembru 2009 dwar skema ta’ Ekotikketta tal-UE (1), u partikolarment l-Artikolu 5 tiegħu,
   Billi:
   
               (1)
            
            
               Skont ir-Regolament (KE) Nru 66/2010, il-kriterji tal-Ekotikketta tal-UE għandhom jiġu stabbiliti bil-għajnuna tal-Bord tal-Ekotikkettar tal-Unjoni Ewropea (minn hawn ’il quddiem imsejjaħ “EUEB”).
            
         
               (2)
            
            
               Sabiex l-iskema tal-Ekotikketta tal-UE tiġi aċċettata mill-pubbliku ġenerali, huwa essenzjali li l-organizzazzjonijiet bħall-organizzazzjonijiet ambjentali mhux governattivi u l-organizzazzjonijiet tal-konsumaturi jkunu membri tal-EUEB bħala partijiet interessati flimkien mal-korpi kompetenti tal-Istati Membri.
            
         
               (3)
            
            
               Id-Deċiżjoni tal-Kummissjoni Nru 2000/730/KE tal-10 ta’ Novembru 2000 li tistabbilixxi l-Bord tal-Unjoni Ewropea għall-Ittikkettjar Ekoloġiku u r-regoli tal-proċedura tiegħu (2), għandha tinbidel.
            
         ADOTTAT DIN ID-DEĊIŻJONI:
   Artikolu 1
   B’dan, il-Bord tal-Ekotikkettar tal-Unjoni Ewropea, minn hawn ’il quddiem imsejjaħ “EUEB”, huwa stabbilit.
   Artikolu 2
   1.   Il-membri tal-EUEB għandhom jinħatru mill-Kummissjoni.
   2.   L-EUEB għandu jkun magħmul minn rappreżentanti tal-Korpi Kompetenti ta’ kull Stat Membru, rappreżentanti tal-Istat Membru taż-Żona Ekonomika Ewropea u rappreżentanti tal-organizzazzjonijiet li ġejjin:
   
               (a)
            
            
               Bureau Européen des Consommateurs (BEUC);
            
         
               (b)
            
            
               EUROCOOP;
            
         
               (c)
            
            
               European Environmental Bureau (EEB);
            
         
               (d)
            
            
               Business Europe;
            
         
               (e)
            
            
               European Association of Craft, Small & Medium-sized Enterprises (UEAPME);
            
         
               (f)
            
            
               EUROCOMMERCE.
            
         3.   Il-Kummissjoni tista’ temenda s-sħubija tal-EUEB kif jixraq.
   Artikolu 3
   1.   Kull membru tal-EUEB għandu jappunta persuna ta’ kuntatt.
   2.   Il-laqgħat tal-EUEB għandhom jitmexxew mill-President tiegħu stess.
   3.   L-EUEB għandu jadotta r-regoli tiegħu ta’ proċedura b’konsultazzjoni mal-Kummissjoni.
   4.   Il-Kummissjoni għandha tirrimborża l-ispejjeż tal-vjaġġi u, fejn jixraq, l-ispejjeż tal-għajxien imġarrbin mill-membri marbuta mal-attivitajiet tal-EUEB fi ħdan il-limiti tal-baġit annwali allokat għal din in-nefqa.
   Artikolu 4
   Id-Deċiżjoni 2000/730/KE hija revokata.
   Artikolu 5
   Din id-Deċiżjoni għandha tapplika mill-1 ta’ Ottubru 2010.
   Artikolu 6
   Din id-Deċiżjoni hija indirizzata lill-Istati Membri.
   
      Magħmul fi Brussell, it-22 ta’ Novembru 2010.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 27, 30.1.2010, p. 1.
   
      (2)  ĠU L 293, 22.11.2000, p. 24.